रविंद्र महाजन को बनाएं ग्रामीण अध्यक्ष
खकनार | भाजपा के संगठनात्मक चुनाव और फेरबदल की हो रही कवायदों को देखते हुए खकनार ग्रामीण क्षेत्र के कांग्रेसियों ने भी जिले के कांग्रेस संगठन में फेरबदल और परिवर्तन की मांग की है। खकनार के कांग्रेसियों ने कहा अभी तक जो राजनीति चल रही है वह शहर से संचालित हो रही है। इस कारण कांग्रेस की हालत क्षेत्र में खराब है। उन्होंने मांग की है कि जल्द ही ग्रामीण संगठन में फेरबदल कर ग्रामीण अध्यक्ष के पद पर शाहपुर के पूर्व विधायक रवींद्र महाजन को नियुक्त किया जाए। इससे संगठन को मजबूती मिलेगी। मधुकर महाजन, गोविंद महाजन, विजय श्रीवास्तव, भास्कर महाजन, सुभाष सातारकर, गजानन पाठक, राकेश सोलंकी, अशोक कौशिक, रंजीतसिंह गौर, अमृतलाल शुक्ला, राजू महाजन कई कार्यकर्ताओं ने यह मांग रखी है।
hin_Deva hin_Deva